Tlačová správa: **Rada dnes pridelila štyri zo šiestich voľných rozhlasových frekvencií**

*Bratislava, 25. 5. 2017*

Rada pre vysielanie a retransmisiu dnes rozhodla o pridelení štyroch zo šiestich voľných rozhlasových frekvencií zaradených do jarného výberového konania. Frekvenciu **102,4 MHz Senec**, o ktorú bol najväčší záujem, **pridelila** Rada spomedzi štyroch uchádzačov **Rozhlasu a televízii Slovenska** pre programový okruh Rádio Patria, aby sa jeho národnostné vysielanie stalo dostupnejším pre maďarskú menšinu na území, kde má početné zastúpenie.

Spoločnosti INTERSONIC RADIO VIVA s.r.o. (VIVA METROPOL), Marek Petráš (Rádio Košice) a C.S.M. group s. r. o. (Rocková republika/RÁDIO AKTUAL), ktoré sa do výberového konania prihlásili s individuálne koordinovanými frekvenciami, tieto frekvencie získali, čo im umožňuje rozšíriť svoje pokrytie. **Dve žilinské frekvencie**, o ktoré žiadali spoločnosti Rádio ROCK, s.r.o. (Radio One Retro) a RADIO ONE, s.r.o. (Rádio One) Rada uchádzačom **nepridelila**, keďže ich pridelenie nepovažovala vzhľadom na stav plnenia zákonných povinností týmito vysielateľmi a ich prínos pre rozvoj mediálneho trhu za účelné.

 Zoznam všetkých frekvencií a úspešných uchádzačov jesenného výberového konania:

|  |  |  |
| --- | --- | --- |
| **Lokalita** | **Frekvencia [MHz]** | **Vysielateľ** |
| Bratislava | 93,3 | INTERSONIC RADIO VIVA s.r.o. |
| Budulov | 103,2 | Marek Petráš, Košice |
| Zvolen | 100,7 | C.S.M. group s. r. o. |
| Žilina | 101,9 | nepridelená |
| Žilina | 88,2 | nepridelená |
| Senec | 102,4 | Rozhlas a televízia Slovenska |

Kontakt pre médiá:

Mgr. Lucia Jelčová, PhD.

hovorkyňa

Rada pre vysielanie a retransmisiu

tel.: +421 2 20 90 65 03

mobil: +421 918 696 286

mail: lucia.jelcova@rvr.sk